Californication (laul)
"Californication" on Ameerika rokkansambli Red Hot Chili Peppersi laul nende seitsmendalt albumilt "Californication" (1999). 2000. aasta juunis välja antud singel jõudis USA singlite edetabelis Billboard Hot 100 edetabelis 69. kohale, Suurbritannia singlite edetabelis UK Singles Chart 16. kohale ning Billboardi Mainstream Rock Tracksi ja Modern Rock Tracksi edetabelites esikohale. See oli albumilt "Californication" kolmas singel, mis jõudis Islandil esikohale. "Californication" on jäänud ansambli üheks populaarseimaks ja kontsertidel enimesitatud looks. See on olnud kavas peaaegu kõigil ansambli hilisematel kontsertidel. Üle 500 esitusega on see esituse arvult ansambli kolmas laul.